
Sprendimo projekto tikslas – Lietuvos Respublikos aplinkos ministerijos nustatyta tvarka pateikti Aplinkos apsaugos departamentui prie Aplinkos ministerijos informaciją apie Šiaulių miesto savivaldybės aplinkos apsaugos rėmimo specialiosios programos 2024 m. priemonių vykdymą ir lėšų panaudojimą, įgyvendinant Lietuvos Respublikos savivaldybių aplinkos apsaugos rėmimo įstatymo reikalavimus.
Sprendimo projekto uždavinys – patvirtinti Šiaulių miesto savivaldybės aplinkos apsaugos rėmimo specialiosios programos 2024 m. ataskaitą apie programos priemonių vykdymą (toliau – Ataskaita). 

Ataskaitos rengimo bei pildymo tvarką ir formą reglamentuoja Lietuvos Respublikos aplinkos ministro 2011 m. kovo 4 d. įsakymas Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“. Vadovaujantis tvarkos aprašo 4 punktu „Savivaldybė ne vėliau kaip iki kovo 1 d. pateikia AAD savivaldybės tarybos sprendimu patvirtintą Ataskaitą kartu su šio sprendimo kopija“.
2024 m. aplinkos apsaugos rėmimo specialiosios programos pajamos ir išlaidos patvirtintos Šiaulių miesto savivaldybės tarybos 2024 m. vasario 1 d. sprendimu Nr. T-2 „Dėl Šiaulių miesto savivaldybės 2024 metų biudžeto patvirtinimo“. Aplinkos apsaugos rėmimo specialiosios programos 2024 m. priemonės patvirtintos Šiaulių miesto savivaldybės tarybos 2024 m. vasario 1 d. sprendimo T-1 „Dėl Šiaulių miesto savivaldybės 2024-2026 metų strateginio veiklos plano patvirtinimo“ Aplinkos apsaugos programoje. Kai kurios ataskaitoje aprašomos veiklos strateginiame veiklos plane numatytos ne kaip priemonės, o kaip priemonių įgyvendinimo rodikliai, pvz: „Naikinti Sosnovskio barščius Šiaulių mieste“, „Išvalyti paviršinius vandens telkinius nuo perteklinių vandens augalų“.
Ataskaitoje pateikiami gauti juridinių ir fizinių asmenų sumokėti mokesčiai per ataskaitinius metus už teršalų išmetimą į aplinką, už valstybinius gamtos išteklius, už kertamus saugotinus želdinius, aprašomos įgyvendintos priemonės ir pateikiamos panaudotos lėšos. Ataskaitoje tiek gaunamos, tiek panaudojamos lėšos nurodomos eurų tikslumu. Pildant ataskaitą dėl lėšų apvalinimo susidaro situacija, kuomet atsiranda skirtumas tarp Ataskaitoje pateikto ir faktinio savivaldybės biudžeto lėšų likučio.
Nustatytoje ataskaitos formoje yra nurodytos specialiosios programos lėšų naudojimo veiklos, o jų detalus paskirstymas pateiktas Lietuvos Respublikos aplinkos ministerijos Savivaldybių aplinkos apsaugos rėmimo specialiosios programos lėšų naudojimo rekomendacijose (toliau – rekomendacijos).



2024 metams buvo planuota surinkti: 
	Planuota surinkti 2024 m, Eur	Faktiškai surinkta 2024 m, Eur	Surinkta daugiau nei planuota, Eur
Už teršalų išmetimą į aplinką	250 000	371 700,69	121 700,69
Už valstybinius gamtos išteklius	100 000	74 279,12	-25 720,88
Atkuriamoji vertė už iškirstus želdinius	100 000	275 566,73	175 566,73
VISO:	271 546,54


Surinkta 271 546,54 Eur daugiau negu buvo planuota. Šios surinktos lėšos, kartu su 2023 metų likučiu yra tikslinės lėšos, kurios bus naudojamos veikloms atitinkančioms Savivaldybių aplinkos apsaugos rėmimo specialiosios programos lėšų naudojimo rekomendacijas. Lėšos kaupiamos iki poreikio panaudoti. Lėšų nepanaudojimo priežastys pateikiamos priede. 

Sprendimo projekte numatyta patvirtinti Šiaulių miesto savivaldybės aplinkos apsaugos rėmimo specialiosios programos 2024 m. priemonių vykdymo ataskaitą.

Priėmus sprendimą bus įgyvendinti LR teisės aktų, reglamentuojančių aplinkos apsaugos rėmimo specialiosios programos priemonių vykdymo ataskaitos teikimo tvarką, reikalavimai.
Neigiamų pasekmių nenumatoma.

Priėmus sprendimą, savivaldybės teisės aktai nekeičiami ir nenaikinami.

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.

Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Miesto ūkio ir aplinkos skyriaus Aplinkosaugos ir miesto tvarkymo poskyrio vedėja Toma Vilutienė, tel. (+370 41) 50 05 28. Tiesioginis rengėjas – Miesto ūkio ir aplinkos skyrius.

Numatomo teisinio poveikio reguliavimo poveikio vertinimas neatliktinas, nes sprendimo projektu nėra numatoma reguliuoti iki tol nereglamentuotus santykius ar iš esmės keisti teisinį reguliavimą.

